b"\n_START_ARTICLE_\nDolina Susa\n_START_PARAGRAPH_\nDolina Susa (italijansko: Val di Susa, francosko: Val de Suse, okcitansko: Val d'Ors) je dolina v Piemontu v severni Italiji. Nahaja se med Savojskimi na severu in Kotijskimi Alpami na jugu. To je najdalj\xc5\xa1a dolina v Italiji. Dolga je 90 km v smeri vzhod-zahod od francoske meje do obrobja Torina. Dolina je dobila ime po kraju Susa, ki le\xc5\xbei v dolini._NEWLINE_Po dolini te\xc4\x8de avtocesta od Torina do Chamb\xc3\xa9rya v Franciji skozi predor Fr\xc3\xa9jus ali pre\xc4\x8dka prelaz Mont Cenis (2083m) in v Brian\xc3\xa7on, tudi v Franciji, \xc4\x8dez prelaz Montgen\xc3\xa8vre.\n_START_SECTION_\nZgodovina\n_START_PARAGRAPH_\nV rimski dobi, Avgust sklene zavezni\xc5\xa1tvo s Segusinini iz Cottii Regnum za povezavo Italije in Francije za izgradnjo ceste skozi dolino in \xc4\x8dez prelaz Montgenevre._NEWLINE_V srednjem veku se je cesta imenovala Via Francigena in so jo uporabljali romarji, ko so \xc5\xa1li preko Mont Cenisa in doline Susa v Rim. To je bila ena izmed najbolj uporabljanih povezav preko alpskih prelazov od srednjega veka do devetnajstega stoletja. Ve\xc4\x8d opatij je bilo zgrajenih za oskrbo romarjev, kot samostan Novalesa, ustanovljeno leta 726 ob vzno\xc5\xbeju gore in monumentalna opatija Sacra di San Michele.\n_START_SECTION_\nPromet\n_START_PARAGRAPH_\nPo dolini poteka avtocesta A32 iz Torina proti Grenoblu. Dolino Susa zapusti na severu preko prelaza Mont Cenis ali predora Fr\xc3\xa9jus. \xc5\xbdelezni\xc5\xa1ka linija poteka od Torina skozi dolino in \xc5\xbdelezni\xc5\xa1ki predor Fr\xc3\xa9jus v francoski Chambery._NEWLINE_Od okoli leta 1989 se na\xc4\x8drtuje proga za vlake visokih hitrosti (italijansko Treno ad Alta Velocit\xc3\xa0 - TAV) preko doline Susa. Hitri vlak skozi predor Mont Cenis bo povezal Torino in Lyon. Poleti 2001 so se dogovorili Francozi z italijansko vlado o tem projektu. Na\xc4\x8drt predvideva 15-letno obdobje gradnje in stro\xc5\xa1ke v vi\xc5\xa1ini 20 milijard evrov. Za povezavo je potrebna izgradnja dveh predorov: Vzhodni predor od Bruzola do Venausa dolg 12 km in zahodni predor iz Venausa v Saint-Jean-de-Maurienne dolg 53 km. Projekt je zelo sporen v severni Italiji. Leta 2005 se je za\xc4\x8delo raziskovalno vrtanje in v dolini se je zgodilo ve\xc4\x8d demonstracij z 30.000-70.000 udele\xc5\xbeenci proti gradbenemu projektu. Projekt vklju\xc4\x8dno z avtocesto je za\xc4\x8dasno ustavljen."